# Genevilla

Genevilla ( gaztelaniaz eta ofizialki) Nafarroa Garaiko mendebaldeko udalerri bat da. Lizarrako merindadeko mendebaldeko muturrean kokatzen den herri honek 73 biztanle zituen 2014. urteko erroldaren arabera. Nafarroako hiriburutik 80 kilometrora dago.

## Izena

Euskaltzaindiak 1979an argitaratutako herri izendegian, Uxanuri proposatu zen herriaren euskal izentzat. Gainera, Uxanabilla eta Uxanbilla izenak ere erabili izan dira. Euskaltzaindiak 1990ean argitara emandako izendegian, berriz, izen horiek alde batera utziz, «Ez du euskal ordain ezagunik» oharra paratu zioten. 2007an, azkenik, toponimia sakonago aztertuta Euskaltzaindiak Nafarroako udalerrien izenak arautu zituenean, Genevilla izan zen euskara baturako onartutako forma bakarra, ez baitago euskaraz tradizioa duen beste izenik.

## Geografia
### Ingurune naturala eta klima

Herria, Ega ibaiaren haraneko goiko adean kokaturik dago.

#### Klima

Udalerriko klima aldatu egiten da kokagunea eta altueraren arabera. Oro har, mediterraneo motakoa da udalerriaren ipar-mendebaldean, azpimediterraneoa erdialdean, eta atlantiarra hegoaldean (mendilerro txikian). Urteko batez besteko tenperatura 9 eta 12 gradu bitartekoa eta prezipitazioak 800 eta 1.400mm bitartekoak dira. Urteroko egun euritsuak 90 dira, baina hegoaldeko gune menditsuan 100 egun baino gehiagotan egiten du euria batez beste.

#### Landaredia

Altuera aldeak direla eta, landaredia nahiko aldatzen da toki batetik bestera. Genevillan 390 hektarea arte eta 278 hektarea pago daude.

#### Estazio meteorologikoa

Genevillan, itsasoaren mailatik 612 metrora, Nafarroako gobernuak 1990ean jarritako estazio meteorologikoa dago.
Aukeratu beheko zatian urte-tarte bat, urte horiek goian xehetasun handiagoz ikusteko.
Ikusi edo aldatu datu gordinak.

### Udalerri mugakideak

Genevillak Arabako probintziarekin egiten du muga iparralde eta mendebaldean, Cabredorekin mendebaldean, eta Aguilar Kodeskoarekin hegoaldean.

## Demografia

* Genevillako biztanleria
* Datu-iturria: www.ine.es
2008ko erroldaren arabera, Espainiaz kanpoko bost etorkin bizi ziren herrian, biztanleriaren %5,00 (Nafarroako batezbestekoaren azpitik).

## Politika
### Udaletxea

Udaletxea XIX. mendearen amaieran eraiki zen, 1890. urtearen inguruan. Eraikinak gorputz bakarreko laukizuzen itxurako egitura du. Gaur egungo kokagunearen aurretik, udaletxea beheko solairua Loretoko Ama Birjinaren kapera moduan erabilitako beste eraikin batean egon zen.
Udalak alkatea eta hiru zinegotzi dauzka.
* HELBIDEA: Eguerdi kalea, 3

### Alkateak

Hauek izan dira Genevillako azken alkateak:
| Alkatea | Agintaldi hasiera | Agintaldi amaiera | Alderdia |
| Jose Arina Elorza | 1979 | 1983 | Agrupacion Electoral Independiente |
| Jose Ramon Perez del Notario Fernandez | 1983 | 1987 | Agrupacion Independiente San Isidro |
| Jose Ramon Perez del Notario Fernandez | 1987 | 1991 | Independientes |
| Felix Antia Ruiz de Arcaute | 1991 | 1995 | Euzko Alderdi Jeltzalea |
| Jose Ramon Perez del Notario Fernandez | 1995 | 1999 | Nafar Herriaren Batasuna |
| Esteban Echagoyen Arriaga | 1999 | 2003 | Nafar Herriaren Batasuna |
| Eusebio Perez del Notario Fernandez | 2003 | 2007 | Nafar Herriaren Batasuna |
| Esteban Echagoyen Arriaga | 2007 | 2011 | Nafar Herriaren Batasuna |
| Esteban Echagoyen Arriaga | 2011 | 2015 | Nafar Herriaren Batasuna |
| Alberto Arriaga Ruiz de Infante | 2015 | 2019 | Agrupacion Independiente El Encinedo |
| Alberto Arriaga Ruiz de Infante | 2019 | 2023 | Agrupacion Independiente El Encinedo |
| Maria Asuncion Landa Gil | 2023 | Jardunean | Agrupacion Independiente El Encinedo |

## Azpiegiturak
### Garraioak

La Estellesa autobus konpainiak Aguilar Kodes eta Iruñea bitarteko autobus linea ustiatzen du. Lineak bi zerbitzu dauzka Aguilar Kodesko norantzan eta lau zerbitzu kontrako norabidean. Linearen ibilbidea honakoa da:
* Aguilar Kodes - Cabredo - Marañon - Genevilla - Zuñiga - Antzin - Murieta - Lizarra - Villatuerta - Zirauki - Mañeru - Gares - Obanos - Legarda - Zizur Nagusia eta Iruñea

### Zerbitzuak

Genevilla "Kodes Mendilerroko Zerbitzuen Mankomunitateko" kidea da. Erakundeak Aguilar Kodeskoan du egoitza nagusia.

## Ondasun nabarmenak

San Esteban eliza XIII. mendeko estilo gotikoko eliza da. Ondorengo mendeetan, XVI. mendean birmoldatu eta elementu berriak gehitu zitzaizkion, gaur egun duen tankera gotiko-errenazentista izan arte.

## Genevillar ospetsuak

* Melchor Treviño (1554-1628), elizgizon, liburuzain eta itzultzailea.

## Erreferentziak

* 1 2 3 4 5 Euskal Herriari Begira. Udalbiltza.
* ↑ Euskararen Adierazle Sistema. Euskara-gaitasuna adinaren eta sexuaren arabera. EAE (eskualdeka/udalerrika). Eusko Jaurlaritza.
* ↑ «Kaleko erabilera herrialdez herrialde» Euskararen erabilera (Wikipedia).
* ↑ Euskaltzaindia: 155 araua: Nafarroako udal izendegia.
* ↑ «Uxanabilla» Auñamendi Eusko Ikaskuntza (Noiz kontsultatua: 2024-09-26).
* ↑ Euskaltzaindiko Onomastika batzordea: «Nafarroako Udal Izendegia, 155. araua», Plazaberri, 72. zenbakia, 2009.
* ↑ Nafarroako Meteorologi Agentziaren webgunea.
* 1 2 3 4 5 6 7 8 9 10 11 12 (Gaztelaniaz) «Base de datos de Alcaldes y Concejales: Ministerio de Política Territorial y Función Pública.» www.mptfp.gob.es (Noiz kontsultatua: 2020-04-08).
* ↑ «Genevilla» Auñamendi Eusko Ikaskuntza (Noiz kontsultatua: 2020-04-14).
* 1 2 (Gaztelaniaz) «"Pese a las dificultades, alguien tiene que representar al pueblo"» Diario de Navarra 2009-03-14 (Noiz kontsultatua: 2020-07-30).
* ↑ (Gaztelaniaz) «Tierra Estella decidió en las urnas» Revista Calle Mayor 2007-05-30 (Noiz kontsultatua: 2025-02-05).
* ↑ (Gaztelaniaz) «Tierra Estella ya tiene alcaldes» Revista Calle Mayor 2011-06-23 (Noiz kontsultatua: 2024-10-04).
* ↑ (Gaztelaniaz) «Genevilla luce calles» Diario de Noticias de Navarra 2012-10-20 (Noiz kontsultatua: 2024-09-26).
* ↑ (Gaztelaniaz) «Tiempos de cambio en Tierra Estella» Revista Calle Mayor 2015-05-29 (Noiz kontsultatua: 2025-02-22).
* ↑ (Gaztelaniaz) «Genevilla: frisos de vida» Diario de Noticias de Navarra 2017-05-28 (Noiz kontsultatua: 2024-10-16).
* ↑ (Gaztelaniaz) «El mapa político de Navarra: todos los alcaldes y alcaldesas» Diario de Noticias de Navarra 2019-06-16 (Noiz kontsultatua: 2024-10-17).
* ↑ (Gaztelaniaz) «Arrancan los alcaldes» Diario de Noticias de Navarra 2019-06-22 (Noiz kontsultatua: 2024-10-17).
* ↑ (Gaztelaniaz) «El Principado de Viana se reivindica al cumplir 600 años de existencia» Diario de Navarra 2023-01-20 (Noiz kontsultatua: 2024-10-17).
* ↑ (Gaztelaniaz) «Todos los alcaldes y alcaldesas de Navarra, pueblo a pueblo» Diario de Noticias de Navarra 2023-06-18 (Noiz kontsultatua: 2024-09-20).
* ↑ (Gaztelaniaz) «Los nuevos alcaldes y alcaldesas de Navarra» Diario de Navarra 2023-06-18 (Noiz kontsultatua: 2024-09-20).
* ↑ (Gaztelaniaz) «Pequeña en habitantes y grande en empatía: Genevilla se vuelca con la niña que ha tocado el corazón del pueblo» Diario de Navarra 2024-06-29 (Noiz kontsultatua: 2024-10-17).
* ↑ «Treviño, Melchor» Auñamendi Eusko Ikaskuntza (Noiz kontsultatua: 2020-04-08).

## Ikus, gainera

* Nafarroako udalerrien zerrenda
* Vianaldea
* Lizarrako merindadea

## Kanpo estekak

* (Gaztelaniaz) Genevillari buruzko informazioa Nafarroako Gobernuaren webgunean.
* Herriaren ikuspegia NA-743 errepidetik Google Street View-n.
* Datuak: Q1751480
* Multimedia: Genevilla / Q1751480
* Liburuak: Euskal Herriko bidaia-gida/Herriz herri/Genevilla